අත්තා මුත්තා කාලයේ පටන්ම සෝමාවතී වනාන්තරයේ මහවැලි ගඟබඩ තෘණභූමිවල කිරිපට්ටි පාලනය පවත්වාගෙන ගියේද දමිළ හා මුස්ලිම් ජාතිකයෝය. මඩකළපුව, සමන්තුරේ, එරාවුර් ප්‍රදේශවලින් මුස්ලිම් ජාතිකයෝද කොට්ටියාරම් පත්තුවෙන් දමිළ ගවපට්ටි හිමියෝද සෝමාවතී වනාන්තරයට ඇදී ආහ. මේ කර්මාන්තයට සිවනාදන්ලා නන් අයුරින් දායක වූහ. එනිසාම සිවනාදන්ගේ කින්නියානු ගොන් බාන බැඳි මඩකළපු කරත්තයේ නැගී සෝමාවතී වනාන්තරය පුරාම සංචාරය කිරීමේ භාග්‍යය මටද උදා විය. සාම්පූර් - සේනවූර්හි කදිරාන තම්බිගේ කිරි ගවපට්ටි ගොවිපොළ පිහිටියේ මහවැලි ඩෙල්මාව අසබඩ කොමනච්චි විල්ලුවේය. සුදෝ සුදු කින්නියා එළදෙනුන් දහසකින් පමණ සමන්විත වූ මේ ගොවිපොළෙහි ඉතිහාසය 1920 දසකයටත් එපිටට විහිදෙයි. කදිරාන තම්බිගේ කිරි ගව පට්ටියත්, ඒබ්‍රහම් සයිබු කොම්පැණියේ එළු ගාලත්, කන්දෙට්ටිගේ හරක් වාඩියත්, සීනි කාක්කාගේ දුම්කොළ වාඩියක් එකල සෝමාවතී වනාන්තරයට ආඩම්බරයක් විය. ඔවුහු එසමයේ කොමනච්චියේ නිල නොලත් රජවරුන් වූහ. ඒ දීර්ඝ කතා ඉතිහාසය හරිම රසවත්ය. 1980-84 කාලයේ වසර හතරක් පුරාවට මම ඒ වනගත ජීවිතය නොඅඩුව රසවින්දෙමි. කලක් සෝමාවතී වනාන්තරයේ බලපත්‍රලාභී දඩයම්කරුවකුව සිටි ජෝන් මාමා ඇසුරු කිරීමේ වරම මට ලැබිණ.
සෝමාවතී වනාන්තරයේ බලපත්‍රලාභී දඩයම්කරුවකු වූයේ කවුද
ජෝන් මාමා